Ulli Lommel

Ulli Lommel, født 21. desember 1944 i Zielenzig i Preussen i Tyskland, død 2. desember 2017 i Stuttgart) var en tysk filmregissør og skuespiller. Som regissør er han mest kjent for sine skrekkfilmer og som skuespiller for å ha medvirket i filmene til Rainer Werner Fassbinder.

Liv og virke
Bakgrunn
Ulli Lommel var sønn av skuespilleren og komikeren Ludwig Manfred Lommel (1891–1962) og hans hustru skuespillerinnen Karla von Cleef, og bror til skuespillerinnen Ruth Lommel (født 1918) og filmfotografen Manuel Lommel (født 1949).

Karriere
Hans karriere begynte på 1960-tallet. En av hans tidlige filmroller var i Russ Meyers i Tyskland innspilte Fanny Hill (1964, basert på John Clelands roman Fanny Hill). I 1969 medvirket han i Rainer Werner Fassbinders første langfilm, Kjærligheten er kaldere enn døden. Fassbinder og Lommel skulle samarbeide i et stort antall filmer, blant annet produserte Fassbinder Die Zärtlichkeit der Wölfe (1973), en av Lommels tidlige filmer som regissør. For den filmen ble Lommel nominert til Gullbjørnen ved Berlins filmfestival. Lommel medvirket også blant annet i filmene Der amerikanische Soldat, Effi Briest og Chinesisches Roulette.

Mot slutten av 1970-tallet flyttet Lommel til USA der Andy Warhol produserte hans filmer Cocaine Cowboys og Blank Generation. Han giftet seg også med skuespillerinnen Suzanna Love som skulle komme til å medvirke i de fleste av hans filmer under den tiden de var gifte, frem til 1987. I den perioden regisserte han blant annet The Boogeyman (1980), BrainWaves (1983 med Keir Dullea og Tony Curtis) og The Devonsville Terror (1983, med Donald Pleasence). The Boogeyman var en av de filmene som figurerte i videovoldsdebatten i flere land tidlig på 1980-tallet.se for eksempel Censurveckor på Cinemateket!  Vujer Blant annet ble den oppført på den såkalte video nasty-listen i Storbritannia.

Ulli Lommel fortsatte å regissere lavbudsjettfilmer på 1990-tallet, og på 2000-tallet regisserte han blant annet Daniel - Der Zauberer (2004) med den tyske popsangeren Daniel Küblböck. Filmen har under perioder toppet Internet Movie Databases "Bottom 100"-liste.IMDb bottom 100, lest 2010-02-01 Han gjorde også en rekke direkte-til-DVD-filmer om kjente seriemordere, som fikk gjennomgående negativ kritikk.

Referanser

 Eksterne lenker 


Kategori:Tyske regissører
Kategori:Tyske skuespillere
Kategori:Personer fra Sulęcin fylke